AĠENDA

It-Tnejn, 8 ta' Lulju, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid matul is-snin 2015, 2016, 2017 u 2018, kemm-il każ ġie riferut għall-medjazzjoni mill-Qorti tal-Familja f'Għawdex?

Jista' jgħid preżentament kemm-il każ hemm fl-istadju ta' medjazzjoni fil-Qorti tal-Familja f'Għawdex?

L-ONOR.

ROBERT CUTAJAR staqsa lill-

Jista' l-Ministru jgħid liema toroq ingħataw it-tarmak fil-lokal tal-Mellieħa bejn l-2008 u l-2013 mill-Kunsill Lokali tal-Mellieħa?

L-ONOR.

ROBERT CUTAJAR staqsa lill-

Jista' l-Ministru jgħid f'liema toroq sar dawl ġdid mill-Kunsill Lokali fil-Mellieħa bejn l-2008 u l-2013?

L-ONOR.

Ministru għall-Affarijiet Barranin u Promozzjoni tal-Kummerċ

Jista' l-Ministru jinforma l-Kamra jekk kemm-il darba fost il-ħidma li ssir mill-Consul on the Move huwiex ukoll ikun hemm dak tal-legalizzazzjoni ta' dokumenti?

L-ONOR.

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jinforma l-Kamra kemm hemm persuni intitolati għall-pensjoni mill-Istat Malti li jgħixu fir-Renju Unit?

L-ONOR.

Jista' l-Ministru jinforma l-Kamra kemm hemm persuni intitolati għall-pensjoni mill-Istat Malti li jgħixu fir-Renju Unit li huma magħrufa mill-Kummissjoni Għolja tagħna fil-pajjiż?

L-ONOR.

B'referenza għar-risposta għad-domanda parlamentari 10308, jista' l-Ministru jinforma l-Kamra x'passi ttieħdu dwar t-trasferiment tal-lapida ddedikata lil Fortunato Mizzi mill-Bażilika ta' Santa Croce f'Firenze lejn Malta u jista' jindika r-raġuni għaliex inħass il-bżonn li tinġieb f'pajjiżna?

L-ONOR.

Ministru għall-Edukazzjoni u Xogħol

B'referenza għar-risposta għad-domanda parlamentari 10296, jista' l-Ministru jikkonferma lill-Kamra li għalhekk tul dawn l-ewwel xhur tas-sena nħarġu 12,299 single permit/work permit?

L-ONOR.

Jista' l-Ministru jwieġeb il-mistoqsija parlamentari 10314 u jgħid x'ħidma diplomatika saret fl-Ambaxxata tagħna ġewwa New York tul din is-sena?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm ingħataw promozzjonijiet ta' Supervisors fi ħdan il-Ministeru għal Għawdex xahar b'xahar mit-3 ta-Ġunju 2017 sal-lum?

Kif ukoll tista' tgħid għal kull wieħed u waħda minn dawn is-supervisors, kemm kien ilhom jaħdmu maċ-Ċivil u kemm minnhom huma rġiel u kemm minnhom huma nisa?

L-ONOR.

CHRIS SAID staqsa lill-

Ministru għal Għawdex

B'referenza għall-mistoqsija parlamentari 10459 tista' l-Ministru tgħid x'tip ta' xogħol preparatorju u xogħol ieħor kien qed isir u qed isir f'dawn l-aħħar ġranet ġewwa l-area tal-parking ġewwa x-Xlendi?

Min huma l-kuntratturi li qed jagħmlu dan ix-xogħol?

Meta ħarġu s-sejħiet pubbliċi?

Kif intgħażlu?

X'esperjenza għandhom f'dan ix-xogħol?

X' tip ta' xogħol qed jagħmlu dawn il-kuntratturi u kemm tħallsu s'issa?

X'tip ta' xogħol fadal isir fl-area tal-parking tax-Xlendi qabel jibda s-sajf u min huma l-kuntratturi li ħa jagħmlu dan ix-xogħol u kif intgħażlu?

Meta huma ppjanati li jitlestew?

Ħarġet sejħa pubblika għal dan ix-xogħol li fadal isir?

L-ONOR.

CHRIS SAID staqsa lill-

Ministru għal Għawdex

Tista' l-Ministru tispjega kif it-triq bejn in-Nadur u l-Imġarr (Triq l-Imġarr) issa ilha magħluqa għal aktar minn tmien xhur kemm għall-vetturi kif ukoll għal min irid jgħaddi bil-mixi, u x-xogħol fuq l-istess triq ilu wieqaf minn Diċembru tas-sena 2018?

Tista' tgħid meta hu maħsub li jitkompla x-xogħol?

X'tip ta' xogħol se jsir u meta hu mistenni li din it-triq terġa' tinfetaħ kemm għal użu tal-vetturi kif ukoll għan-nies bil-mixi?

Tista' tgħid x'sar biex il-bdiewa li għandhom raba' fl-inħawi jkunu jistgħu jaċċessaw u jaħdmu r-raba' tagħhom?

L-ONOR.

CHRIS SAID staqsa lill-

Ministru għal Għawdex

B'referenza għat-tweġiba għall-mistoqsija parlamentari 9419, tista' l-Ministru tgħid jekk l-ewwel fażijiet għar-riġenerazzjoni u l-Master Plan tax-Xlendi li huma faċilitajiet għas-sajjieda, riġenerazzjoni tal-boathouses kif ukoll ir-riorganizzazzjoni tal-parkeġġ li permezz tiegħu se jiżdied il-parkeġġ b'60%, tlestewx qabel beda s-sajf 2019?

Jekk le x'inhuma r-raġunijiet li l-ebda wieħed minn dawn il-proġetti ma tlesta qabel beda is-sajf 2019?

Min se jerfa' r-responsabbilità ta' dan kollu?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid għaliex għadu ma bediex ix-xogħol fuq Triq it-Tiġrija u Triq il-Qala fin-Nadur li huma żewġ toroq li jaqgħu direttament taħt ir-responsabilità tal-Ministeru għal Għawdex, meta dawn it-toroq jinsabu fi stat ħażin ħafna u dan għaliex anke fl-aħħar snin lanqas manutenzjoni tajba ma saret fuq dawn iż-żewġ toroq?

Tista' tgħid jekk inħariġx tender biex isir xogħol fuq dawn it-toroq u jekk iva meta se jibda x-xogħol?

L-ONOR.

CHRIS SAID staqsa lill-

Ministru għall-Edukazzjoni u Xogħol

Jista' l-Ministru jgħid liema xogħol ta' manutenzjoni mistenni jsir fl-Iskola Primarja tan-Nadur matul is-sajf 2019 anke in vista tal-fatt li f'diversi mistoqsijiet preċedenti dejjem qal li x-xogħol mistenni jibda dalwaqt, iżda sal-lum prattikament ma sar xejn?

L-ONOR.

CLAUDETTE BUTTIGIEG staqsiet lill-

B'referenza għar-rapport "Trafficking in Persons Report" maħruġ mill-US State Department 2019, jista' l-Prim Ministru jgħid jekk teżistix jew hemmx pjan li tinħoloq kollaborazzjoni interministerjali bejn il-Ministeru tiegħu u Ministeri oħra?

Jista' jindika liema huma dawn il-Ministeri?

L-ONOR.

CLAUDETTE BUTTIGIEG staqsiet lill-

Ministru għall-Ekonomija, Investiment u Negozji Żgħar

B'referenza ghar-rapport "Trafficking in Persons Report" maħruġ mill-US State Department 2019, jista' l-Ministru jgħid jekk teżistix jew hemmx pjan li tinħoloq kollaborazzjoni interministerjali bejn il-Ministeru tiegħu u Ministeri oħra?

L-ONOR.

CLAUDETTE BUTTIGIEG staqsiet lill-

Ministru għall-Edukazzjoni u Xogħol

L-ONOR.

CLAUDETTE BUTTIGIEG staqsiet lill-

Ministru għall-Enerġija u Immaniġġar tal-Ilma

L-ONOR.

CLAUDETTE BUTTIGIEG staqsiet lill-

Ministru għall-Affarijiet Ewropej u Ugwaljanza

B'referenza ghar-rapport "Trafficking in Persons Report" maħruġ mill-US State Department 2019, tista' l-Ministru tgħid jekk teżistix jew hemmx pjan li tinħoloq kollaborazzjoni interministerjali bejn il-Ministeru tagħha u Ministeri oħra?

Tista' tindika liema huma dawn il-Ministeri?

L-ONOR.

CLAUDETTE BUTTIGIEG staqsiet lill-

Ministru għall-Finanzi

L-ONOR.

SIMON BUSUTTIL staqsa lill-

Jista' l-Prim Ministru jpoġġi fuq il-Mejda tal-Kamra informazzjoni dwar x'kuntratti mal-gvern kellu l-individwu li d-dettalji dwaru qed jingħataw separatament, kemm bħala person of trust jew taħt kuntratt ieħor mal-gvern jew fis-servizz pubbliku, minn Marzu tal-2013 sad-data ta' din il-mistoqsija?

Jista' jgħid ukoll, x'kienu (i) l-pożizzjonijiet u rwoli li kellu dan l-individwu permezz ta' dawn il-kuntratti; (ii) x'kienu l-funzjonijiet tiegħu f'kull każ,(iii) id-data ta' meta beda u skada kull kuntratt u (iv) kemm tħallas f'pagi u perkaċċi oħra dan l-individwu?

L-ONOR.

SIMON BUSUTTIL staqsa lill-

Jista' l-Prim Ministru jikkonferma jekk l-individwu li d-dettalji dwaru qed jingħataw separatment jaħdimx bħala person of trust fl-Uffiċċju tiegħu?

L-ONOR.

SIMON BUSUTTIL staqsa lill-

Jista' l-Prim Ministru jgħid x'inhi l-funzjoni tal-individwu li d-dettaljii dwaru qed jingħataw separatament, fl-Uffiċċju tiegħu?

L-ONOR.

SIMON BUSUTTIL staqsa lill-

Jista' l-Prim Ministru jgħid x'kien qed jagħmel l-individwu li d-dettalji dwaru qed jingħataw separatament, f'delegazzjoni uffiċjali tal-Gvern Malti fil-Libja matul ix-xahar ta' Ġunju ta' din is-sena?

L-ONOR.

SIMON BUSUTTIL staqsa lill-

Jista' l-Prim Ministru jgħid kemm-il darba l-individwu li d-dettalji dwaru qed jingħataw separatament ħa sehem f'delegazzjonijiet uffiċjali tal-Gvern Malti fil-Libja, meta kienu d-dati taż-żjarat, x'kien l-iskop taż-żjarat u x'kien ir-rwol u l-funzjoni tal-individwu msemmi, f'dawn id-delegazzjonijiet?

L-ONOR.

SIMON BUSUTTIL staqsa lill-

Jista' l-Prim Ministru jgħid kemm-il darba l-individwu li d-dettalji dwaru qed jingħataw separatament ħa sehem f'delegazzjonijiet uffiċjali tal-Gvern Malti u jgħid ukoll f'liema pajjiżi, meta kienu d-dati taż-żjarat, x'kien l-iskop taż-żjarat u x'kien ir-rwol u funzjoni tal-individwu msemmi f'dawn id-delegazzjonijiet?

L-ONOR.

ROBERT CUTAJAR staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jpoġġi fuq il-Mejda tal-Kamra d-dokumenti relatati maċ-ċertifikazzjoni tal-periti ta' Infrastructure Malta għax-xogħlijiet kollha li saru matul l-aħħar ġimgħat fuq Triq il-Marfa fil-Mellieħa?

L-ONOR.

FREDERICK AZZOPARDI staqsa lill-

Ministru għal Għawdex

B'referenza għall-vapur MV Nikolaos, fejn fil-Vessel Particulars tal-istess vapur jingħad li l-Gross Tonnage tiegħu hu ta' 996 u tat-tliet vapuri l-oħra tal-Gozo Channel il-Gross Tonnage hu 4,893, tista' l-Ministru tagħti d-dettalji dwar id-differenza fit-tunnellaġġ tar-raba' vapur u dawk tal-Gozo Channel?

L-ONOR.

MARIO GALEA staqsa lill-

Ministru għat-Turiżmu

B'referenza għar-risposta tal-mistoqsija parlamentari 5350, jista' l-Ministru jindika xi twettaq mill-Awtorità Maltija għat-Turiżmu sal-lum mix-xogħlijiet ta' tisbiħ tul ix-xatt u l-bajjiet ta' Marsaskala li huma indikati f'din ir-risposta?

L-ONOR.

MARIO GALEA staqsa lill-

Ministru għall-Ġustizzja, Kultura u Gvern Lokali

B'referenza għar-risposta tal-mistoqsija parlamentari 27074 tat-12-il Leġiżlatura, jista' l-Ministru jindika x'inizjattivi ħadu l-Kunsilli Lokali tat-Tielet Distrett f'dawn l-aħħar tliet snin sabiex tittaffa l-pjaga tal-faqar fost il-familji li jgħixu f'dawn il-lokalitajiet?

L-ONOR.

MARIO GALEA staqsa lill-

Jista' l-Ministru jindika kemm kien hemm seminars/konferenzi organizzati biex jattendu għalihom il-ġudikatura f'dawn l-aħħar tliet snin sad-data li fiha tkun imwieġba din il-mistoqsija?

Fuqiex kienu t-temi ta' dawn il-konferenzi u meta saru?

L-ONOR.

MARIO GALEA staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għar-risposta tal-mistoqsija parlamentari 9202, jista' l-Ministru issa jindika l-ħidma li twettqet mill-Aġenzija Sapport fis-snin 2017 u 2018?

L-ONOR.

MARIO GALEA staqsa lill-

Deputat Prim Ministru u Ministru għas-Saħħa

B'referenza għar-risposta tal-mistoqsija parlamentari 10529, jista' d-Deputat Prim Ministru u Ministru għas-Saħħa jgħid liema huma dawk iċ-Ċentri ta' Rijabilitazzjoni li għandna fil-komunità li qed jorganizzaw gruppi ta' sapport għal familjari u meta u x'ħin qed jiltaqgħu dawn il-gruppi?

X'għandu wieħed jagħmel biex jibda jattendi dawn il-gruppi?

L-ONOR.

MARIO GALEA staqsa lill-

B'referenza għar-risposta tal-mistoqsija parlamentari 8519, tista' l-Kummissjoni għad-Drittijiet ta' Persuni b'Diżabilità tindika liema huma t-toroq li għandhom bankini li qed joħolqu problemi ta' aċċessibilità f'Marsaskala?

L-ONOR.

IVAN BARTOLO staqsa lill-

Ministru għall-Affarijiet Ewropej u Ugwaljanza

B'referenza għar-risposta tal-mistoqsija parlamentari 6592, tista' l-Ministru tgħid issa jekk ġewx tradotti għall-Malti d-dokumenti 'Society's Concern' u 'Who is Who?'

Jekk iva, tista' tpoġġi kopja ta' dawn id-dokumenti fuq il-Mejda tal-Kamra?

L-ONOR.

IVAN BARTOLO staqsa lill-

B'referenza għar-risposta tal-mistoqsija parlamentari 6312, jista' d-Deputat Prim Ministru u Ministru għas-Saħħa jindika issa kemm hemm persuni li huma reġistrati bħala persuni b'diżabilità li jaħdmu fid-dipartimenti, aġenziji, awtoritajiet jew entitajiet li jaqgħu taħt ir-responsabiltà tiegħu?

L-ONOR.

IVAN BARTOLO staqsa lill-

B'referenza għar-risposta tal-mistoqsija parlamentari 10525 tat-13-il Leġiżlatura, jista' l-Ministru jindika kemm hemm każijiet pendenti fis-servizzi msemmija?

L-ONOR.

IVAN BARTOLO staqsa lill-

B'referenza għar-risposta tal-mistoqsija parlamentari 10526 tat-13-il Leġiżlatura, jista' d-Deputat Prim Ministru u Ministru għas-Saħħa jindika kemm-il spezzjoni għall-għarrieda twetqet mill-Uffiċċju tal-Kummissarju għas-Saħħa Mentali matul dawn l-aħħar tliet snin?

Fejn saru u meta saru dawn l-ispezzjonijiet u x'rakkomandazzjonijiet saru biex jitjiebu s-servizzi mogħtija lill-persuni b'nuqqas ta' saħħa mentali?

L-ONOR.

IVAN BARTOLO staqsa lill-

Ministru għall-Ġustizzja, Kultura u Gvern Lokali

B'referenza għar-risposta tal-mistoqsija parlamentari 28815 tat-12-il Leġiżlatura, jista' l-Ministru jgħid fejn waslu t-taħditiet tal-Kunsill Lokali ta' Marsaskala mal-Foundation for Tourism Zone Development rigward it-tisbiħ tal-pjazza ta' quddiem il-Knisja ta' Wied il-Għajn?

L-ONOR.

HERMANN SCHIAVONE staqsa lill-

Ministru għall-Intern u Sigurtà Nazzjonali

B'referenza għar-risposta tal-mistoqsija parlamentari 2215, jista' l-Ministru kemm ġew irrapurtati każijiet ta' abbuż fuq anzjani lill-pulizija mis-sena 2017 sad-data li tkun imwieġba din il-mistoqsija?

L-ONOR.

HERMANN SCHIAVONE staqsa lill-

Jista' l-Ministru jgħid kemm-il sentenza ta' sigħat xogħol fil-komunità ngħataw f'dawn l-aħħar tliet snin?

X'tip ta' xogħol wettqu l-akkużati u f'liema lokalità dan ix-xogħol sar?

L-ONOR.

HERMANN SCHIAVONE staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jagħti aktar informazzjoni dwar il-proġett li se jiġi organizzat minn tim ta' professjonisti favur is-saħħa?

Fuqiex se jikkonsistu dawn il-laqgħat, min se jagħtihom u fejn se jsiru?

L-ONOR.

HERMANN SCHIAVONE staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid x'inhi l-medja ta' telefonati kuljum fuq is-Servizz Dementia Helpline?

Fuqiex l-aktar kienu jikkonsistu dawn it-telefonati u kemm kien hemm telefonati li kienu klassifikati bħala emerġenza?

L-ONOR.

HERMANN SCHIAVONE staqsa lill-

Jista' l-Ministru jgħid kemm huwa n-numru ta' każijiet pendenti li hemm għas-servizz ta' Għajnuna fid-Dar?

Minn liema lokalitajiet ġejjin dawn il-benefiċjarji li għadhom jistennew dan is-servizz?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

B'referenza għar-risposta għall-mistoqsija parlamentari 9797, jista' l-Ministru jgħid jekk jafx li l-uniku spazju miftuħ ġol-Gżira huwa x-xatt u dan bejn it-toroq Ponsomby u Manoel?

Peress li hemmhekk jinsab l-akbar żvog għar-residenti tal-Gżira, jaf il-Ministru li din il-parti tax-xatt tippermetti veduti estensivi tal-Port ta' Marsamxett, is-swar tal-belt Valletta u tal-Furjana?

Jaf il-Ministru li dan hu l-post minn fejn titgawda l-festa tal-Gżira u fejn isiru attivitajiet fil-miftuħ għall-Gżirjani?

Jaf il-Ministru li dan ix-Xatt se jinbidel fi triq traffikuża b'telgħa pjuttost wieqfa ta' aktar minn 6 metri?

Jaf il-Ministru li din il-'pjazza' hi magħmula f'parti kbira minnha f'taraġ li fih aktar minn 30 tarġa?

Jaf il-Ministru li din il-pjazza minflok veduti tas-Swar tal-Belt Valletta għandha veduti tad-dar ta' petrol station u ta' fergħa tal-Bank of Valletta?

Jista' jtaffi dan it-telf tax-xatt prezzjuż għall-Gżirjani billi l-pont jiġi spustjat lejn in-nofsinhar tal-pont eżistenti u l-Ġnien tal-Kunsill tal-Ewropa?

Jista' jintervjeni biex isiru arranġamenti oħrajn biex tiġi evitata roundabout fin-nofs tax-Xatt tal-Gżira?

L-ONOR.

GODFREY FARRUGIA staqsa lill-

B'referenza għat-tweġiba għall-mistoqsija parlamentari 9801, jista' l-Ministru jikkonferma li ebda pjanta tal-baħar approvata mill-Awtorità dwar it-Trasport ta' Malta ma tidher bħala parti mill-proċess ta' PA 9401/17 u li l-unika pjanta mill-Awtorità dwar it-Trasport annessa fil-proċess ma turi t-twessigħ approvat tal-kanal?

Jaf il-Ministru li l-kumpanija MIDI fil-pubbliċità tagħha turi li dan il-kanal ser ikun navigabbli billi turi laneċ għaddejjin taħt il-pontijiet proposti u dan ikun ifisser li jrid jiġi kkrejat fairway li bih jintilfu ħafna rmiġġi tad-dilettanti?

Jista' jagħti garanzija konkreta li dawn l-irmiġġi mhux ser jintilfu b'dannu kbir lid-dilettanti?

L-ONOR.

GODFREY FARRUGIA staqsa lill-

B'referenza għat-tweġiba tal-mistoqsija parlamentari 9800, jista' l-Ministru jispjega kif id-dilettanti u sajjieda jistgħu jniżżlu u jtellgħu d-dgħajjes tagħhom minn pjazza li se tkun mat-tmien metri għolja mill-baħar u li se jkun fiha aktar minn 30 tarġa biex tinżel għall-wiċċ il-baħar?

Jidhirlu l-Ministru li hu sew jew ġust li filwaqt li qed jinbnew faċilitajiet għas-super yachts u yachts, id-dilettanti tad-dgħajjes żgħar u sajjieda dilettanti se jitilfu l-faċilitajiet li għandhom illum?

Jaf il-Ministru li dan l-iskall hu l-uniku wieħed f'Tas-Sliema jew Lazzaretto Creek u kważi uniku fil-Port ta' Marsamxett?

Jaf il-Ministru li fil-pjan oriġinali ta' Manoel Island kien hemm approvazzjoni ta' skall fuq Manoel Island u li dan tneħħa fil-Masterplan il-ġdid?

Jista' jintervjeni u jinsisti li fuq Manoel Island jerġa' jsir skall u faċilitajiet pubbliċi għad-dgħajjes żgħar u sajjieda dilettanti?

L-ONOR.

GODFREY FARRUGIA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jpoġġi fuq il-Mejda tal-Kamra l-lista ta' pożizzjonijiet vakanti li bħalissa għandhom il-Fondazzjoni tal-Ħarsien Soċjali fl-Aġenziji Appoġġ, Sapport u Sedqa?

Għal liema minnhom ġa ħarġet sejħa biex dawn il-postijiet jimtlew?

L-ONOR.

GODFREY FARRUGIA staqsa lill-

Jista' l-Ministru jagħti dettalji dwar il-lista ta' stennija li hemm għas-servizzi li jingħataw mill-Aġenzija Sedqa u kemm ilhom jistennew biex jirċievu dawn is-servizzi?

L-ONOR.

GODFREY FARRUGIA staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm kienu l-inċidenti tat-traffiku li kienu jinvolvu mutur jew rota li ġew irraportati lill-Pulizija u li seħħew fl-ewwel sitt xhur tas-sena 2019 u fl-ewwel sitt xhur u fl-aħħar sitt xhur tas-sena l-oħra?

Jista' jaqsam l-informazzjoni fi tnejn u ċjoè għall-muturi u għar-roti?

X'qed jagħmel il-Ministeru biex dawn l-inċidenti jiġu evitati?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jgħid għalfejn ittieħdet id-deċiżjoni minn SportMalta li titneħħa s-sħubija (membership) għall-pixxina nazzjonali li kienet tiswa' €140 fis-sena, biex issa l-Maltin se jkollhom iħallsu għaxar darbiet iżjed biex imorru l-pixxina kuljum?

L-ONOR.

BYRON CAMILLERI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jew l-awtoritajiet li jaqgħu taħtu jaraw hux possibbli li ssir zebra crossing fi Triq id-Dejma bejn il-Fgura u Bulebel, fl-inħawi tal-indirizz li d-dettalji dwaru qed jingħataw separatament u dan sabiex ir-residenti tal-akkwata jkollhom iċ-ċans li jaqsmu b'anqas periklu?

L-ONOR.

Jista' l-Prim Ministru jwieġeb il-mistoqsija parlamentari 10589 li oriġinarjament saret lill-Ministru għall-Affarijiet Barranin u l-Promozzjoni tal-Kummerċ u li issa ġiet riferuta lilu u jgħid kemm minn madwar 9,000 Maltin fl-Iskozja, xtraw il-passaport Malti?

L-ONOR.

ROBERT CUTAJAR staqsa lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsija parlamentari 10695 u ċjoè: B'referenza għar-rapport "Trafficking in Persons Report" maħruġ mill-US State Department 2019 jista' d-Deputat Prim Ministru u Ministru għas-Saħħa jgħid x'qed jagħmel il-Ministeru tiegħu biex iżid l-għarfien fuq it-traffikar ta' persuni f'pajjiżna?

L-ONOR.

ROBERT CUTAJAR staqsa lill-

Jista' l-Ministru jwieġeb il-mistoqsija parlamentari 10696 u jpoġġi fuq il-Mejda tal-Kamra l-audited accounts tal-LESA għas-snin 2016, 2017 u 2018?

L-ONOR.

ROBERT CUTAJAR staqsa lill-

Jista' l-Ministru jwieġeb il-mistoqsija parlamentari 10697 u jgħid fiex tikkonsisti preċiżament (raġunijiet) it-tilwima reġistrata bħalissa bejn l-uffiċjali tal-komunità (wardens) u l-LESA?

L-ONOR.

ROBERT CUTAJAR staqsa lill-

Jista' l-Ministru jwieġeb il-mistoqsija parlamentari 10698 u jelenka x'azzjonijiet qed jieħdu l-uffiċjali tal-komunità (wardens) kawża għat-tilwima li huma għandhom mal-LESA?

L-ONOR.

Jista' l-Ministru jwieġeb il-mistoqsija parlamentari 10595 u ċjoè: Jista' l-Ministru jgħid fejn (liema lokalitajiet u areas fil-pajjiż) hu permess li dawk li għandhom caravans jistgħu jipparkjawhom u jieqfu bihom għal ħin twil inkluż matul il-lejl u li jkunu koperti bil-Liġijiet Maltin?

L-ONOR.

Ministru għall-Enerġija u Immaniġġar tal-Ilma

Jista' l-Ministru jwieġeb il-mistoqsija parlamentari 10599 u ċjoè: Jista' l-Ministru jgħid kemm inbiddlu mains tal-ilma fl-2018 u fl-ewwel ħames xhur ta' din is-sena 2019?

Kemm kienet l-ispiża u f'liema lokalitajiet inbiddlu?

L-ONOR.

Ministru għall-Edukazzjoni u Xogħol

B'referenza għar-risposta għall-mistoqsija parlamentari 10601, jista' l-Ministru jwieġeb id-domanda u jaġġorna l-Kamra bil-konklużjonijiet tal-evalwazzjoni li saret?

L-ONOR.

EDWIN VASSALLO staqsa lill-

Ministru għall-Edukazzjoni u Xogħol

Skont il-job description ta' Learning Support Educator (LSE) fl-2007, l-LSEs kienu marbuta biex f'Ċentri ta' Riżorsi kif ukoll dawk l-LSEs kollha li jaħdmu fil-mainstream, kull sentejn kellhom isiru rapporti dwar il-linji gwida tal-piżijiet li għandhom jitqandlu manwalment, u jkun deċiż jekk għandhomx jinżammu jew jinbidlu.

F'dan il-każ, jista' l-Ministru jgħid jekk dawn ir-rapporti rigward dawn il-linji gwida msemmija, sarux jew le?

Jekk iva, jista' l-Ministru jpoġġi fuq il-Mejda tal-Kamra l-aħħar tliet rapporti li saru?

L-ONOR.

EDWIN VASSALLO staqsa lill-

Jista' l-Ministru jgħid x'kienet in-nefqa ta' xogħol fil-culverts li saru bil-katusi f'parti minn Triq il-Kungress Ewkaristiku l-Mosta f'Mejju 2019?

Jista' jgħid ukoll min kien il-perit ta' dan il-proġett?

L-ONOR.

EDWIN VASSALLO staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid għaliex is-sajjieda qed jintalbu jixtru fuel issussidjat għad-dgħajjes tas-sajd tagħhom mingħand il-kumpanija li d-dettalji dwarha qed jingħataw separatament, biex dawn bħala sajjieda jkunu jistgħu japplikaw għas-sussidju?

Jista' jgħid għaliex is-sajjieda mhux qed jitħallew jixtru l-fuel tagħhom b'mod ħieles mingħand operaturi f'suq fejn huma jkunu jistgħu jixtru l-fuel b'prezz irħas minn din l-istess kumpanija?

L-ONOR.

EDWIN VASSALLO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid għaliex s'issa l-kumpanija li d-dettalji dwarha qed jingħataw separatament għadha ma għamlet xejn mix-xogħol ta' roundabout il-Mosta fejn hemm l-istess entratura għall-istess stabbiliment fi Triq id-Difiża Ċivili, f'salib it-toroq mal-entratura tal-MCAST u fejn ix-xogħol fuq ir-roundabout kien mitlub li jsir mill-Awtorità tal-Ippjanar bħala "community gain" favur il-komunità tal-Mosta?

L-ONOR.

EDWIN VASSALLO staqsa lill-

Jista' l-Ministru jgħid x'sar s'issa mill-istabbiliment li d-dettalji dwaru qed jingħataw separatament fejn l-Awtorità tal-Ippjanar kienet obbligat biex l-istess supermarket iwettaq xogħol bħala "community gain" favur il-komunità tal-Mosta?

L-ONOR.

EDWIN VASSALLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jara li jittieħdu l-passi sabiex tkun irregolata ċumnija peress li twaħħlet fl-istess għoli ta' bitħa interna u qed twaddab 'l isfel fil-bitħa interna tal-persuna li d-dettalji dwarha qed jingħataw separatament?

ORDNIJIET TAL-ĠURNATA

Abbozz Nru 86 – Abbozz ta' Liġi li jemenda l-Ordinanza dwar il-Pensjonijiet – Tielet Qari - Ministru għall-Familja, Drittijiet tat-Tfal u Solidarjetà Soċjali.

Abbozz Nru 91 – Abbozz ta' Liġi dwar il-Kirjiet Residenzjali – Tieni Qari (Kont.) – Ministru għall-Familja, Drittijiet tat-Tfal u Solidarjetà Soċjali.

Abbozz Nru 90 - Abbozz ta' Liġi li jemenda l-Att dwar l-Eko-Kontribuzzjoni – Tieni Qari – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 78 - Abbozz ta' Liġi biex jemenda l-Att dwar it-Trattament Xieraq tal-Annimali – Tielet Qari - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 87 – Abbozz ta' Liġi dwar il-Ġestjoni tal-Finanzi Pubbliċi – Tielet Qari - Ministru għall-Finanzi

Abbozz ta' Liġi Nru 92 imsejjaħ l-Att tal-2019 dwar l-Edukazzjoni – Tieni Qari – Ministru għall-Edukazzjoni u x-Xogħol.

Abbozz ta' Liġi Nru 93 imsejjaħ l-Att tal-2019 dwar l-Edukazzjoni Avvanzata u Ogħla– Tieni Qari – Ministru għall-Edukazzjoni u x-Xogħol.

Abbozz ta' Liġi Nru 94 imsejjaħ l-Att tal-2019 dwar il-Professjonijiet tat-Tagħlim u l-Professjonijiet Imnisslin Minnhom – Tieni Qari – Ministru għall-Edukazzjoni u x-Xogħol.

5 ta' Lulju 2019 SKRIVAN TAL-KAMRA

KUMITATI TAL-KAMRA

KUMITAT GĦALL-KONSIDERAZZJONI TA' ABBOZZI TA' LIĠI AĠĠUNT

Il-Kumitat għall-Konsiderazzjoni ta' Abbozzi ta' Liġi Aġġunt se jiltaqa' nhar it-Tnejn, 8 ta' Lulju 2019 fit-3.00 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Ministru għall-Familja, Drittijiet tat-Tfal u Solidarjetà Soċjali – Kontinwazzjoni.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

L-Onor.

Stefan Zrinzo Azzopardi, President tal-Kumitat għall-Konsiderazzjoni ta' Abbozzi ta' Liġi, javża li l-Kumitat se jiltaqa' nhar it-Tnejn, 8 ta' Lulju 2019 fl-4.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 83 – Abbozz ta' Liġi dwar l-Avukat tal-Istat – Ministru għall-Ġustizzja, Kultura u Gvern Lokali

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 85 – Abbozz ta' Liġi li jemenda l-Att dwar l-Awtorità għas-Saħħa u s-Sigurtà fuq il-Post tax-Xogħol – Ministru għall-Affarijiet Ewropej u l-Ugwaljanza.

Abbozz Nru 84 – Abbozz ta' Liġi li jemenda l-Kodiċi Kriminali u l-Att dwar il-Vjolenza abbażi ta' Ġeneru u Vjolenza Domestika – Ministru għall-Affarijiet Ewropej u l-Ugwaljanza.

Abbozz Nru 88 – Abbozz ta' Liġi li jemenda diversi liġijiet (Amministrazzjoni aħjar tal-Ġustizzja) – Ministru għall-Ġustizzja, Kultura u Gvern Lokali.

Abbozz Nru 89 – Abbozz ta' Liġi li jemenda diversi liġijiet finanzjarji – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

LAQGĦA KONĠUNTA

KUMITAT PEMANENTI DWAR L-AFFARIJIET BARRANIN U EWROPEJ,

KUMITAT PERMANENTI DWAR IL-KONTIJIET PUBBLIĊI U

KUMITAT PERMANENTI DWAR L-AFFARIJIET EKONOMIĊI U FINANZJARJI

Il-Kumitat Permanenti dwar l-Affarijiet Barranin u Ewropej, il-Kumitat Permanenti dwar il-Kontijiet Pubbliċi u l-Kumitat Permanenti dwar l-Affarijiet Ekonomiċi u Finanzjarji se jiltaqgħu nhar it-Tnejn, 8 ta' Lulju 2019 fil-5.00 pm fil-Kamra tal-Kumitati fil-Parlament b'din l-aġenda:

Preżentazzjoni mis-Sur Leo Brincat, Membru tal-Qorti Ewropea tal-Awdituri.

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej se jiltaqa' nhar it-Tlieta, 9 ta' Lulju 2019 fil-4.45 pm fil-Kamra tal-Kumitati fil-Parlament b'din l-aġenda:-

Konsiderazzjoni ta' proposta leġiżlattiva fir-rigward tal-osservanza tal-prinċipju tas-sussidjarjetà.

Skrutinju ta' proposti leġiżlattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

KUMITAT TAL-KONTIJIET DWAR L-UFFIĊĊJU NAZZJONALI TAL-VERIFIKA

Il-Kumitat tal-Kontijiet dwar l-Uffiċċju Nazzjonali tal-Verifika se jiltaqa' nhar l-Erbgħa, 10 ta' Lulju 2019 fl-10.00 am fil-Kamra tal-Kumitati fil-Parlament, b'din l-aġenda:

Konferma tal-Minuti;

Riżoluzzjoni dwar Modifika u Terminazzjoni ta' Kundizzjonijiet Kuntrattwali ma' Fortel Services Ltd., u Fortina Developments Ltd.; u

Trasferiment ta' proprjetà lil Haileybury Malta Limited.

5 ta' Lulju 2019 SKRIVAN TAL-KAMRA


AĠENDA

It-Tlieta, 9 ta' Lulju, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

Ministru għall-Affarijiet Barranin u Promozzjoni tal-Kummerċ

Jista' l-Ministru jwieġeb il-mistoqsija parlamentari 10315 u jgħid x'ħidma diplomatika saret fl-Ambaxxata tagħna ġewwa Ateni tul din is-sena?

L-ONOR.

Jista' l-Ministru jgħid x'ħidma diplomatika saret fl-Ambaxxata tagħna ġewwa Madrid fl-ewwel erba' xhur ta' din is-sena?

L-ONOR.

Jista' l-Ministru jgħid x'inizjattivi ttieħdu tul is-sena li għaddiet minn pajjiżna fin-Nazzjonijiet Uniti?

L-ONOR.

Jista' l-Ministru jgħid x'ħidma qed issir jew saret tul is-sena li għaddiet sabiex pajjiżna jikseb siġġu fil-Kunsill tas-Sigurtà tan-Nazzjonijiet Uniti?

L-ONOR.

Jista' l-Ministru jgħid x'ħidma saret fl-Ambaxxata tagħna ġewwa Vjenna, l-Awstrija fl-ewwel erba' xhur ta' din is-sena?

L-ONOR.

Jista' l-Ministru jgħid x'pożizzjoni ħadet Malta u ċjoè kif ivvota pajjiżna fin-Nazzjonijiet Uniti tul is-sena li għaddiet fuq ir-riżoluzzjonijiet u proposti li tressqu?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jaġġorna lill-Kamra dwar fiex wasal il-proċess biex tiġi aġġudikata t-tender IM009/2019 (Tender for the Construction and Resurfacing of Residential Roads in Various Localities around Malta) li ħarġet minn Infrastructure Malta u li t-Tender Submission Deadline għalqet fit-12 ta April 2019?

L-ONOR.

CLAUDETTE BUTTIGIEG staqsiet lill-

Ministru għat-Turiżmu

B'referenza għar-rapport "Trafficking in Persons Report" maħruġ mill-US State Department 2019, jista' l-Ministru jgħid jekk teżistix jew hemmx pjan li tinħoloq, kollaborazzjoni interministerjali bejn il-Ministeru tiegħu u Ministeri oħra?

Jista' jindika liema huma dawn il-Ministeri?

L-ONOR.

CLAUDETTE BUTTIGIEG staqsiet lill-

Ministru għall-Intern u Sigurtà Nazzjonali

L-ONOR.

CLAUDETTE BUTTIGIEG staqsiet lill-

Ministru għall-Ġustizzja, Kultura u Gvern Lokali

L-ONOR.

CLAUDETTE BUTTIGIEG staqsiet lill-

L-ONOR.

CLAUDETTE BUTTIGIEG staqsiet lill-

Deputat Prim Ministru u Ministru għas-Saħħa

B'referenza għar-rapport "Trafficking in Persons Report" maħruġ mill-US State Department 2019, jista' d-Deputat Prim Ministru u Ministru għas-Saħħa jgħid jekk teżistix jew hemmx pjan li tinħoloq, kollaborazzjoni interministerjali bejn il-Ministeru tiegħu u Ministeri oħra?

L-ONOR.

CLAUDETTE BUTTIGIEG staqsiet lill-

B'referenza għar-rapport "Trafficking in Persons Report" maħruġmill-US State Department 2019, jista' l-Ministru jgħid jekk teżistix jew hemmx pjan li tinħoloq, kollaborazzjoni interministerjali bejn il-Ministeru tiegħu u Ministeri oħra?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid jekk fl-aħħar sentejn, il-Ministeru għal Għawdex ħax xi passi sabiex jassigura li l-Għar tal-Mixta, li jiġi fuq ir-riħ tal-bajja tar-Ramla fin-Nadur, jiġi preservat, peress li dan is-sit huwa wieħed mill-aktar postijiet li jintuża f'ritratti biex jiġi reklamat Għawdex u jinsab fi stat ta' abbandun?

L-ONOR.

CHRIS SAID staqsa lill-

Jista' l-Ministru jgħid jekk il-Kummissjoni għad-Drittijiet tal-Persuni b'Diżabilità ġietx mitluba tiċċertifika r-raba' vapur li beda jagħti servizz bejn Malta u Għawdex fl-aħħar ġimgħat?

Jista' jgħid jekk dan ġiex approvat mill-Kummissjoni, stante li qed jaslu ilmenti kontinwi minn persuni anzjani u persuni b'diżabilità, dwar l-aċċess għall-istess vapur?

L-ONOR.

CHRIS SAID staqsa lill-

Jista' l-Ministru jgħid jekk il-Kummissjoni għad-Drittijiet tal-Persuni b'Diżabilità ħaditx passi sabiex il-Qorti ta' Għawdex u ċ-Ċittadella jkunu aċċessibbli, peress li meta sar il-proġett taċ-Ċittadella, l-istess Kummissjoni kienet aċċettat li rampa li saret, ma tkunx skont dak mitlub mill-guidelines tal-istess kummissjoni u li kellu jsir lift fi żmien qasir?

Jista' jiċċertifika li dan il-lift fil-Pjazza tal-Katidral biex jagħti aċċess għall-Qorti u għal kumplament taċ-Ċittadella, fil-fatt sar u huwa ċċertifikat mill-Kummissjoni?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid x'inhuma r-raġunijiet li Triq il-Pitkalija fix-Xewkija Għawdex għadha ma ġietx irranġata u msewwija u dan b'konsegwenza li qed tkun ta' periklu kbir għan-nies li jużawha ta' kuljum?

Tista' tgħid meta ser jiġu msewwija l-ħofor li hemm f'din it-triq?

L-ONOR.

CHRIS SAID staqsa lill-

Ministru għal Għawdex

Tista' l-Ministru tagħti tagħrif dwar kemm inħarġu u ġew assenjati kuntratti pubbliċi minn kull dipartiment u entità li taqa' taħt id-dekasteru tagħha mit 8 ta' Marzu 2013 sat-3 ta' Ġunju 2017?

Tista' f'kull każ tgħid (i) min rebaħ il-kuntratt; (ii) l-ammont totali tal-kuntratt; (iii) jekk il-kuntratt kienx kompetittiv jew b'direct order; u (iv) l-oġġett tal-kuntratt (x'tip ta' xogħol jew servizz ieħor qed jinxtara)?

L-ONOR.

SIMON BUSUTTIL staqsa lill-

Jista' l-Prim Ministru jgħid jekk l-individwu li d-dettalji dwaru qed jingħataw separatament għandux security clearance mill-Gvern?

L-ONOR.

EDWIN VASSALLO staqsa lill-

Ministru għall-Enerġija u Immaniġġar tal-Ilma

Jista' l-Ministru jara li l-Water Services Corporation tieħu l-passi meħtieġa sabiex ikun iffinalizzat il-proċess mal-individwu li d-dettalji dwaru qed jingħataw separatament, kemm jista' jkun fl-inqas żmien possibbli ladarba dan l-individwu huwa bla paga?

L-ONOR.

Jista' l-Ministru jara li l-bankina li hemm tul Ġnien il-Ħaddiem, fi Triq l-Imdina Birkirkara (quddiem Farsons), li ġie ffinanzjat mis-Central Business District flimkien mal-kumpanija Farsons, tissewwa biex ma tibqax ta' periklu?

L-ONOR.

Jista' l-Ministru jara li ssir crash barrier tul il-bankina ta' Ġnien il-Ħaddiem, fi Triq l-Imdina, Birkirkara (quddiem Farsons), peress li vetturi li jkunu għaddejjin minn Triq Notabile jistgħu jitilfu l-kontroll u ssir traġedja minn dawk il-persuni li jinzertaw fi Ġnien il-Ħaddiem?

L-ONOR.

Jista' l-Ministru jara li ħdejn Ġnien il-Ħaddiem, fi Triq l-Imdina Birkirkara (quddiem Farsons) il-konka mal-istage tal-linja u li kienet tospita Palma (illum maqlugħa), tiġi mneħħija peress li n-nies li jkunu mixjin iridu jinżlu l-bankina b'periklu kbir għalihom?

L-ONOR.

Jista' l-Ministru jara li s-slabs, li huma parti mill-akwedott li huwa skedat fi Triq il-Kan.

Indri Galea, u li ġew maqlugħa meta kien qiegħed isir ix-xogħol fuq Ġnien il-Ħaddiem, fi Triq l-Imdina (quddiem Farsons) Birkirkara u tpoġġew ħdejh, jerġgħu jitpoġġew f'posthom b'mod permanenti?

Jista' l-Ministru jara wkoll li x-xatba fin-naħa ta' isfel ta' Ġnien il-Ħaddiem in-naħa tal-istage ta' Triq il-Knisja l-Qadima, terġa' tinfetaħ, peress li ngħalqet permanentement u b'hekk in-nies iridu jerġgħu jduru lura biex joħorġu?

L-ONOR.

Ministru għat-Trasport, Infrastruttura u Proġetti Kapitali

Jista' l-Ministru jara li l-bankina li hemm tul Ġnien il-Ħaddiem, fi Triq l-Imdina Birkirkara (quddiem Farsons) li ġie ffinanzjat mis-Central Business District flimkien mal-kumpanija Farsons, tissewwa biex ma tibqax ta' periklu?

L-ONOR.

L-ONOR.

JASON AZZOPARDI staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid għalfejn ir-Riżoluzzjoni li huwa għadu kemm ippreżenta fil-Kamra tar-Rappreżentanti dwar Casma Ltd u Dragonara Gaming huwa ma ppreżentahiex biex tiġi diskussa fil-Kabinett u fil-Grupp Parlamentari Laburista?

L-ONOR.

JASON AZZOPARDI staqsa lill-

Jista' l-Ministru jgħid għalfejn l-individwu li d-dettalji dwaru qed jingħataw separatament irriżenja mill-kariga f'April li għadda proprju waqt li huwa (l-Ministru) kien qed jinnegozja t-termini tar-Riżoluzzjoni Parlamentari dwar Dragonara Gaming u Casma Ltd?

L-ONOR.

KEVIN CUTAJAR staqsa lill-

Jista' l-Prim Ministru jgħid kemm hemm Għawdxin fiċ-Ċivil jaħdmu ġewwa Malta u kif ukoll f'liema grad u skala qegħdin?

Kemm-il uffiċjal pubbliku Għawdxi ġie trasferit lejn Għawdex matul l-2019, u f'liema grad u skala qegħdin?

Kemm-il Għawdxi hemm fl-iskala ta' Executive Officer maċ-Ċivil jaħdmu ġewwa Malta?

L-ONOR.

KEVIN CUTAJAR staqsa lill-

Ministru għal Għawdex

Tista' l-Ministru tgħid xi pjanijiet hemm biex isiru lifts fil-Housing Estates ta' Taċ-Ċawla ġewwa r-Rabat?

U jekk iva, meta?

L-ONOR.

KEVIN CUTAJAR staqsa lill-

Ministru għal Għawdex

Tista' l-Ministru tgħid fiex wasal il-proġett tal-Park and Ride għall-Imġarr?

L-ONOR.

KEVIN CUTAJAR staqsa lill-

Ministru għal Għawdex

Tista' l-Ministru tgħid f'liema stadju waslu x-xogħlijiet fuq il-boat yard ġewwa x-Xlendi (il-post fejn soltu jitqiegħdu l-opri tal-baħar) u meta dawn huma skedati li jitlestew?

L-ONOR.

KEVIN CUTAJAR staqsa lill-

Ministru għal Għawdex

Tista' l-Ministru tgħid jekk hemmx il-ħsieb li l-opri tal-baħar ġewwa x-Xlendi jiċċaqalqu minn ġewwa l-parkeġġ destinat għall-vetturi fejn jinsabu fil-preżent u f'każ li iva, meta ser jiġri dan u kif ukoll fejn se jitqiegħdu dawn?

L-ONOR.

KEVIN CUTAJAR staqsa lill-

Ministru għal Għawdex

Tista' l-Ministru tagħti d-dettalji tal-livell ta' emissjonijiet ta' dħaħen tal-vapur mikri mill-Gozo Channel dan l-aħħar meta paragunat mal-vapuri l-oħrajn tal-istess Gozo Channel?

Qed jittieħdu xi miżuri fir-rigward ta' dawn l-emissjonijiet?

ORDNIJIET TAL-ĠURNATA

Abbozz Nru 87 – Abbozz ta' Liġi dwar il-Ġestjoni tal-Finanzi Pubbliċi – Tielet Qari - Ministru għall-Finanzi

Abbozz Nru 91 – Abbozz ta' Liġi dwar il-Kirjiet Residenzjali – Tieni Qari (Kont.) – Ministru għall-Familja, Drittijiet tat-Tfal u Solidarjetà Soċjali.

Abbozz Nru 90 - Abbozz ta' Liġi li jemenda l-Att dwar l-Eko-Kontribuzzjoni – Tieni Qari – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 78 - Abbozz ta' Liġi biex jemenda l-Att dwar it-Trattament Xieraq tal-Annimali – Tielet Qari - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 92 – Abbozz ta' Liġi dwar l-Edukazzjoni – Tieni Qari – Ministru għall-Edukazzjoni u x-Xogħol.

Abbozz Nru 93 - Abbozz ta' Liġi dwar l-Edukazzjoni Avvanzata u Ogħla– Tieni Qari – Ministru għall-Edukazzjoni u x-Xogħol.

Abbozz Nru 94 - Abbozz ta' Liġi dwar il-Professjonijiet tat-Tagħlim u l-Professjonijiet Imnisslin Minnhom – Tieni Qari – Ministru għall-Edukazzjoni u x-Xogħol.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Tielet Qari - Ministru għall-Familja, Drittijiet tat-Tfal u Solidarjetà Soċjali

8 ta' Lulju 2019 SKRIVAN TAL-KAMRA

KUMITATI TAL-KAMRA

KUMITAT GĦALL-KONSIDERAZZJONI TA' ABBOZZI TA' LIĠI AĠĠUNT

Il-Kumitat għall-Konsiderazzjoni ta' Abbozzi ta' Liġi Aġġunt se jiltaqa' nhar it-Tlieta, 9 ta' Lulju 2019 fl-4.30 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 84 – Abbozz ta' Liġi li jemenda l-Kodiċi Kriminali u l-Att dwar il-Vjolenza abbażi ta' Ġeneru u Vjolenza Domestika – Ministru għall-Affarijiet Ewropej u l-Ugwaljanza.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

L-Onor.

Stefan Zrinzo Azzopardi, President tal-Kumitat għall-Konsiderazzjoni ta' Abbozzi ta' Liġi, javża li l-Kumitat se jiltaqa' nhar it-Tlieta 9 ta' Lulju 2019, fis-6.00 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 89 – Abbozz ta' Liġi li jemenda Diversi Liġijiet Finanzjarji – Segretarju Parlamentari għas-Servizzi Finanzjarji, Ekonomija Diġitali u Innovazzjoni

Abbozz Nru 83 – Abbozz ta' Liġi dwar l-Avukat tal-Istat – Ministru għall-Ġustizzja, Kultura u Gvern Lokali

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 85 – Abbozz ta' Liġi li jemenda l-Att dwar l-Awtorità għas-Saħħa u s-Sigurtà fuq il-Post tax-Xogħol – Ministru għall-Affarijiet Ewropej u l-Ugwaljanza.

Abbozz Nru 88 – Abbozz ta' Liġi li jemenda diversi liġijiet (Amministrazzjoni aħjar tal-Ġustizzja) – Ministru għall-Ġustizzja, Kultura u Gvern Lokali.

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej se jiltaqa' nhar it-Tlieta, 9 ta' Lulju 2019 fil-4.45 pm fil-Kamra tal-Kumitati fil-Parlament b'din l-aġenda:-

Konsiderazzjoni ta' proposta leġiżlattiva fir-rigward tal-osservanza tal-prinċipju tas-sussidjarjetà.

Skrutinju ta' proposti leġiżlattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

KUMITAT TAL-KONTIJIET DWAR L-UFFIĊĊJU NAZZJONALI TAL-VERIFIKA

Il-Kumitat tal-Kontijiet dwar l-Uffiċċju Nazzjonali tal-Verifika se jiltaqa' nhar l-Erbgħa, 10 ta' Lulju 2019 fl-10.00 am fil-Kamra tal-Kumitati fil-Parlament, b'din l-aġenda:

Konferma tal-Minuti;

Riżoluzzjoni dwar Modifika u Terminazzjoni ta' Kundizzjonijiet Kuntrattwali ma' Fortel Services Ltd., u Fortina Developments Ltd.; u

Trasferiment ta' proprjetà lil Haileybury Malta Limited.

8 ta' Lulju 2019 SKRIVAN TAL-KAMRA